Manuel Carballal

Manuel Carballal Coruña, 1967) galiziar ikertzaile, idazle, ufologo eta kriminologoa da. Irrati, prentsa (Policía, Guardia Civil eta Ciencia Policial aldizkarietan) eta telebistako kolaboratzailea, bereziki ezaguna da parapsikologiarekin lotutako iruzur batzuk argitzeagatik. Eskuineko hedabideekin lotura estua gorde du beti.

Biografia 
Teologian diplomatu zen Konpostelako Institutu Teologikoan (Santiago) eta Kriminologian Santiagoko Unibertsitateko Zuzenbide Fakultatean. Kataluniako Kriminologia Eskolan ikasi zuen ere, sinesmenei lotutako kriminalitatean espezializatuz.

Kriminologo gisa, Kriminalitate Bortitz eta Sexualaren Ikerketa eta Analisirako Zentroko (CIAC) bigarren presidenteordea da, eta Galiziako Kriminalista eta Peritu Judizialen Elkarte Profesionaleko kidea. Ikerketa-kazetari gisa, zerbitzu sekretuetara, sektetara eta iruzur paranormaletara bideratu da bereziki.

Bidaiaria, Asiara eta Afrikara egindako Espainiako hainbat espediziotako kidea izan da. Afrika, Europa eta Amerikako Gobernuz Kanpoko Erakundeen hainbat ekimen koordinatu edo lagundu ditu.

Deskubritu dituen iruzurrak 
Asko izan dira:
 2010: Terra interneteko ataria prestatzen ari zen publizitate kanpaina ezagutarazi zuen. Kanpainiaren helburua Galizian gezurrezko Objektu Hegalari Ezezagun olatua sortzea zen.
 2000: Jose Luis Jordán Peñak Ummo kasua bera asmatutako zela aitortu zion.
 Andrés Ballesteros sendagilearen kasua.
 Ricardo Schiariti mentalistarena.
 Sai Baba kasuarena.
 2018: Carlos Castanedaren sekretuak ezagutarazteko ikerketa.

Obras 
 El gallego sabio. Óscar Rey Brea: el hombre que descubrió los OVNIs. El Ojo Crítico, 2022.
 La vida secreta de Carlos Castaneda. Antropólogo, brujo, espía, profeta. El Ojo Crítico, 2018.
 Los peligros del ocultismo. Crimen, delito y misterio. Luciérnaga, 2017. 
 El secreto de los dioses. Bartzelona: Martínez Roca, 2005. 
 Los peligros del ocultismo: suicidios colectivos, asesinatos rituales, adicciones, posesiones y fraudes. Madril: América Ibérica, 2002.
 Los expedientes secretos: El CESID, el control de las creencias y los fenómenos inexplicados. Bartzelona: Planeta, 2001. 
 Carballal, Manuel; eta beste egile batzuek: 20 relatos inquietantes. Madril: Corona Borealis, 2000. 
 Ovnis y pilotos. Madril: Contrastes, 1995. 
 La ciencia frente al misterio. Madril: Contrastes, 1995.
 Los peligros del esoterismo. Madril: Contrastes, 1995.
 Ovnis: Testigos de élite. Madril: Espacio y Tiempo, 1993. 
 Secuestrados por los ovnis. Madril: Espacio y Tiempo, 1992.
 Carballal, Manuel; eta beste batzuek: Proceedings: satanismo y demonología. Madril: Inespa, 1991.
 Carballal, Manuel; Carrión, Gabriel: El diablo: El síndrome del maligno. Madril: Juan, 1990. 

2019tik ikerketa koaderno sail bat hasi zen argitaratzen, Cuaderno de Campo de El Ojo Crítico. Lehen koadernoak hauek izan ziren: OVNI: Alta extrañeza, Cultos Satánicos y Causa de denuncia: Poltergeist. El Ojo Crítico, 2019.

Erreferentziak

Kanpo estekak 
 Webgune ofiziala.
 Ufologiari buruzko webgunea.
 Ikertzaile gisa prestatutako webgunea.
 Manuel Carballalen bloga.
 El Ojo Crítico (EOC) webgunean. Ikerketa kuadernoak.

Galiziako kazetariak
Espainiako irrati esatariak
Ufologoak
Coruñarrak